Beck
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Beck er en amerikansk sanger og musiker. Han er kjent for sine hyppige stilskifter og som multiinstrumentalist, som spiller de fleste instrumentene selv.
I 1993 platedebuterte han med blant annet singlen Loser, som året etter ble en stor hit verden over. Den gikk til topps i Norge, hvor alle hans album fra 1994 (Mellow Gold) til 2017 nådde Topp 30. Selv om han nå hadde kontrakt med Geffen Records, fikk han samme år gi ut to album på uavhengige plateselskap.Også på Odelay (1996) var Beck innom en rekke musikkformer, blant annet pop, rock, blues, hiphop, soul, techno, latino, r&b og easy listening. Albumet ga ham britiske hits med Where It's At, Devils Haircut, The New Pollution og Sissyneck. Mutations (1998) er et nedstrippet visepopalbum, mens Midnite Vultures (1999) består av funky soul.Tekstene på det orkestrerte albumet Sea Change (2002) var preget av bruddet med kjæresten. De tre neste albumene fikk ikke like god kritikk som forgjengerne, men er Becks mest solgte i USA: Guero (2005), The Information (2006) og Modern Guilt (2008).De neste årene jobbet han mye som produsent, for blant annet Thurston Moore og Stephen Malkmus and the Jicks. Beck fikk mye kritikerros for sitt orkestrerte visealbum Morning Phase (2014). Han fulgte opp med Colors (2017) og Hyperspace (2019).Beck er av norsk avstamning har tatt etternavnet Hansen etter sin mors familie. Les mer i Store norske leksikon pop Musikk i USA Eksterne lenker Beck